title: 2014/533/EU: Sklep Evropske centralne banke z dne 13. avgusta 2014 o določitvi sistema TARGET2 kot sistemsko pomembnega plačilnega sistema v skladu z Uredbo (EU) št. 795/2014 o pregledniških zahtevah za sistemsko pomembne plačilne sisteme (ECB/2014/35)

text:
               20.8.2014

               SL

               Uradni list Evropske unije

               L 245/5

         SKLEP EVROPSKE CENTRALNE BANKE
   z dne 13. avgusta 2014
   o določitvi sistema TARGET2 kot sistemsko pomembnega plačilnega sistema v skladu z Uredbo (EU) št. 795/2014 o pregledniških zahtevah za sistemsko pomembne plačilne sisteme

      (ECB/2014/35)

      (2014/533/EU)

   SVET EVROPSKE CENTRALNE BANKE JE –
   ob upoštevanju Pogodbe o delovanju Evropske unije ter zlasti člena 127(2) Pogodbe,
   ob upoštevanju Statuta Evropskega sistema centralnih bank in Evropske centralne banke ter zlasti člena 3.1, člena 22 in prve alinee člena 34.1 Statuta,
   ob upoštevanju Uredbe (EU) št. 795/2014 Evropske centralne banke z dne 3. julija 2014 o pregledniških zahtevah za sistemsko pomembne plačilne sisteme (ECB/2014/28) (1) ter zlasti členov 1(2) in 1(3) Uredbe,
   ob upoštevanju naslednjega:

               (1)

               Četrta alinea člena 127(2) Pogodbe in četrta alinea člena 3.1 Statuta Evropskega sistema centralnih bank in Evropske centralne banke (v nadaljnjem besedilu: Statut ESCB) pooblaščata Eurosistem, da podpira nemoteno delovanje plačilnih sistemov.

               (2)

               Eurosistem podpira nemoteno delovanje plačilnih sistemov med drugim z opravljanjem pregleda.

               (3)

               Evropska centralna banka (ECB) je z Uredbo (EU) št. 795/2014 (ECB/2014/28) izvedla načela za infrastrukture finančnega trga, ki sta jih izdala Odbor za plačilne in poravnalne sisteme (CPSS) Banke za mednarodne poravnave (BIS) in tehnični odbor Mednarodnega združenja nadzornikov trga vrednostnih papirjev (IOSCO) (v nadaljnjem besedilu: načela CPSS-IOSCO) ter ki usklajujejo in krepijo obstoječe mednarodne standarde za pregled nad, med drugim, sistemsko pomembnimi plačilnimi sistemi (SPPS).

               (4)

               S ciljem določiti SPPS v skladu s členom 1(2) Uredbe (EU) št. 795/2014 (ECB/2014/28) Svet ECB v zvezi s sistemom TARGET2 potrjuje, da je merilo iz točke (a) člena 1(3) Uredbe (EU) št. 795/2014 (ECB/2014/28) izpolnjeno, izpolnjeni pa sta tudi dve od štirih meril iz točke (b) člena 1(3) Uredbe (EU) št. 795/2014 (ECB/2014/28), kakor je opisano v Prilogi k temu sklepu. Pri preverjanju, na katerem temelji ta sklep, so bili uporabljeni javni podatki za koledarsko leto 2012, v kombinaciji z odgovori iz vprašalnikov ECB.

               (5)

               V skladu s Smernico ECB/2012/27 (2) ima sistem TARGET2 decentralizirano strukturo, ki med seboj povezuje množico plačilnih sistemov. Komponente sistema TARGET2 so usklajene v največji možni meri, z nekaterimi izjemami v primeru nacionalnih pravnih omejitev. Za sistem TARGET2 je značilna tudi enotna tehnična platforma, imenovana enotna skupna platforma. Svet ECB ima končno pristojnost v zvezi s sistemom TARGET2 in varuje njegovo javno funkcijo: ta ureditev upravljanja se odraža pri pregledu komponent sistema TARGET2 –

         SPREJEL NASLEDNJI SKLEP:
   Člen 1
   Opredelitev pojmov
   Pojmi, ki se uporabljajo v tem sklepu, imajo enak pomen kot pojmi v Uredbi (EU) št. 795/2014 (ECB/2014/28).
   Člen 2
   Določitev SPPS in upravljavca SPPS
   1.   Komponente sistema TARGET2, ki izpolnjujejo merilo iz točke (a) člena 1(3) Uredbe (EU) št. 795/2014 (ECB/2014/28), se za namene Uredbe (EU) št. 795/2014 (ECB/2014/28) skupaj določijo kot sistemsko pomemben plačilni sistem.
   2.   Upravljavci komponent sistema TARGET2, omenjenih v odstavku 1, zagotavljajo skladnost z zahtevami, določenimi v členih 3 do 21 Uredbe (EU) št. 795/2014 (ECB/2014/28).
   Člen 3
   Pristojni organ
   ECB je pristojni organ za pregled nad sistemom TARGET2.
   Člen 4
   Začetek veljavnosti
   Ta sklep začne veljati na dan objave v Uradnem listu Evropske unije.

      V Frankfurtu na Majni, 13. avgusta 2014

            Predsednik ECB

         Mario DRAGHI

      (1)  UL L 217, 23.7.2014, str. 16.

      (2)  Smernica ECB/2012/27 z dne 5. decembra 2012 o transevropskem sistemu bruto poravnave v realnem času (TARGET2) (UL L 30, 30.1.2013, str. 1).

      PRILOGA
      Transevropski sistem bruto poravnave v realnem času (TARGET2), ki ga upravlja Eurosistem, ocenjen glede na merila iz člena 1(3) Uredbe (EU) št. 795/2014 (ECB/2014/28)

                  Merilo

                  Sistem TARGET2

                              (a)

                              primeren za priglasitev kot sistem v skladu z Direktivo 98/26/ES Evropskega parlamenta in Sveta (1) s strani države članice, katere valuta je euro, ali njegov upravljavec je ustanovljen v euroobmočju

                  Komponente sistema TARGET2, priglašene kot sistemi v skladu z Direktivo 98/26/ES s strani držav članic, katerih valuta je euro:

                              —

                              TARGET2-OeNB

                              —

                              TARGET2-BE

                              —

                              TARGET2-CY

                              —

                              TARGET2-Eesti

                              —

                              TARGET2-Suomen Pankki-järjestelmä

                              —

                              TARGET2-Banque de France

                              —

                              TARGET2-BBk

                              —

                              TARGET2-ECB

                              —

                              TARGET2-GR

                              —

                              TARGET2-Ireland

                              —

                              TARGET2-Banca d'Italia

                              —

                              TARGET2-Latvija

                              —

                              TARGET2-LU

                              —

                              TARGET2 Malta

                              —

                              TARGET2-NL

                              —

                              TARGET2-PT

                              —

                              TARGET2-Banco de España (TARGET2-BE)

                              —

                              TARGET2-SK

                              —

                              TARGET2-Slovenija

                     Merilo izpolnjeno

                              (b) (i)

                              povprečna skupna dnevna vrednost obdelanih plačil, denominiranih v eurih, presega 10 milijard EUR

                  Povprečna skupna dnevna vrednost obdelanih plačil, denominiranih v eurih: 2,777 trilijona EUR

                     Merilo izpolnjeno

                              (b) (ii)

                              tržni delež najmanj:

                                          —

                                          15 % skupnega števila plačil, denominiranih v eurih, ali

                                          —

                                          5 % skupnega števila čezmejnih plačil, denominiranih v eurih, ali

                                          —

                                          75 % skupnega števila plačil, denominiranih v eurih, na ravni države članice, katere valuta je euro

                              (b) (iii)

                              čezmejna dejavnost (tj. udeleženci, ustanovljeni v drugi državi kot upravljavec SPPS, in/ali čezmejne povezave z drugimi plačilnimi sistemi) zajema pet ali več držav in ustvari najmanj 33 % skupnega števila obdelanih plačil, denominiranih v eurih

                              (b) (iv)

                              uporablja se za poravnavo drugih IFT

                  Komponente sistema TARGET2 se uporabljajo za poravnavo IFT.

                     Merilo izpolnjeno

         (1)  Direktiva 98/26/ES Evropskega parlamenta in Sveta z dne 19. maja 1998 o dokončnosti poravnave pri plačilih in sistemih poravnave vrednostnih papirjev (UL L 166, 11.6.1998, str. 45).


title: Sklep komisije z dne 22. decembra 2009 o finančnem prispevku Unije za leto 2010 referenčnemu laboratoriju Skupnosti za transmisivne spongiformne encefalopatije (notificirano pod dokumentarno številko C(2009) 10291)

text:
               23.12.2009

               SL

               Uradni list Evropske unije

               L 344/44

      SKLEP KOMISIJE

   z dne 22. decembra 2009
   o finančnem prispevku Unije za leto 2010 referenčnemu laboratoriju Skupnosti za transmisivne spongiformne encefalopatije
   (notificirano pod dokumentarno številko C(2009) 10291)
   (Besedilo v angleškem jeziku je edino verodostojno)
   (2009/1000/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (1), ter zlasti člena 32(7) Uredbe,
   ob upoštevanju naslednjega:

               (1)

               Pomoč Unije lahko v skladu s členom 31 Odločbe Sveta 2009/470/ES z dne 25. maja 2009 o odhodkih na področju veterine (2) prejme vsak povezovalni ali referenčni laboratorij, ki je kot tak opredeljen v skladu z veterinarsko zakonodajo Unije ter izpolnjuje dolžnosti in zahteve, ki jih ta nalaga.

               (2)

               Uredba Komisije (ES) št. 1754/2006 z dne 28. novembra 2006 o določitvi pravil za dodeljevanje finančne pomoči Skupnosti referenčnim laboratorijem Skupnosti za krmo, živila in sektor za zdravstveno varstvo in zaščito živali (3) določa, da se finančni prispevek Unije dodeli, če se odobreni delovni programi učinkovito izvajajo in upravičenci v določenih rokih sporočijo vse potrebne informacije.

               (3)

               V skladu s členom 2 Uredbe (ES) št. 1754/2006 razmerje med Komisijo in posameznimi referenčnimi laboratoriji Skupnosti določa sporazum o partnerstvu, ki ga podpira večletni delovni program.

               (4)

               Z Uredbo (ES) št. 999/2001 Evropskega parlamenta in Sveta z dne 22. maja 2001 o določitvi predpisov za preprečevanje, nadzor in izkoreninjenje nekaterih transmisivnih spongiformnih encefalopatij (4) je bil laboratorij Veterinary Laboratories Agency, Addlestone, Združeno kraljestvo imenovan za referenčni laboratorij Skupnosti za transmisivne spongiformne encefalopatije (TSE). Njegove naloge vključujejo zbiranje in primerjanje podatkov o rezultatih testov, izvedenih v Uniji, in sledenje usmeritev pri nadzoru, epidemiologiji in preprečevanju TSE po vsem svetu.

               (5)

               Komisija je ocenila delovni program in ustrezni okvirni proračun, ki ga je referenčni laboratorij Skupnosti za TSE predložili za leto 2010. V skladu s tem je treba dodeliti finančni prispevek Unije temu referenčnemu laboratoriju Skupnosti za sofinanciranje njegovih dejavnosti pri izvajanju nalog in dolžnosti iz uredb (ES) št. 882/2004 in (ES) št. 999/2001. Finančni prispevek Unije mora znašati 100 % upravičenih stroškov, kot je določeno v Uredbi (ES) št. 1754/2006.

               (6)

               Uredba (ES) št. 1754/2006 določa pravila o upravičenosti za delavnice, ki jih organizirajo referenčni laboratoriji Skupnosti. Poleg tega omejuje finančno pomoč na največ 32 udeležencev na posamezno delavnico. Odstopanja od navedene omejitve je treba v skladu s členom 13(3) Uredbe (ES) št. 1754/2006 odobriti nekaterim referenčnim laboratorijem Skupnosti, ki potrebujejo podporo za udeležbo več kot 32 oseb, da se doseže najboljši izid delavnic.

               (7)

               V skladu s členom 3(2)(a) Uredbe Sveta (ES) št. 1290/2005 z dne 21. junija 2005 o financiranju skupne kmetijske politike (5) se programi za izkoreninjenje in nadzor živalskih bolezni (veterinarski ukrepi) financirajo iz Evropskega kmetijskega jamstvenega sklada (EKJS). Poleg tega je v drugem odstavku člena 13 navedene uredbe določeno, da v utemeljenih izjemnih primerih za ukrepe in programe, ki jih zajema Odločba Sveta 90/424/EGS z dne 26. junija 1990 o odhodkih na področju veterine (6), stroške administracije in osebja, ki jih imajo države članice in upravičenci pomoči iz EKJS, krije sklad. Za finančni nadzor je treba uporabljati člene 9, 36 in 37 Uredbe (ES) št. 1290/2005.

               (8)

               Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –

         SPREJELA NASLEDNJI SKLEP:
   Člen 1
   1.   Unija dodeli finančno pomoč laboratoriju Veterinary Laboratories Agency, Addlestone, Združeno kraljestvo, za opravljanje nalog in dolžnosti iz poglavja B Priloge X k Uredbi (ES) št. 999/2001.
   Za obdobje od 1. januarja 2010 do 31. decembra 2010 navedena finančna pomoč ne presega 1 129 000 EUR.
   V okviru največjega zneska iz drugega pododstavka in brez poseganja v časovne omejitve iz člena 10 Uredbe (ES) št. 1754/2006 se znesek 600 000 EUR nameni za načrtovanje in izvajanje protokola za zbiranje podatkov, ki bodo razširili znanje o genski odpornosti koz na Cipru proti praskavcu.
   2.   Poleg največjega zneska iz odstavka 1 Unija laboratoriju iz odstavka 1 dodeli finančno pomoč za organizacijo delavnic. Navedena pomoč ne presega 60 000 EUR.
   3.   Z odstopanjem od člena 13(1) Uredbe (ES) št. 1754/2006 ima laboratorij iz odstavka 1 pravico zahtevati finančno pomoč za udeležbo največ 50 oseb na eni od delavnic iz odstavka 2 tega člena.
   Člen 2
   Ta sklep je naslovljen na Veterinary Laboratories Agency, Woodham Lane, New Haw, Addelstone, Surrey KT15 3NB, Združeno kraljestvo.

      V Bruslju, 22. decembra 2009

            Za Komisijo

         Androulla VASSILIOU

            Članica Komisije

      (1)  UL L 165, 30.4.2004, str. 1.

      (2)  UL L 155, 18.6.2009, str. 30.

      (3)  UL L 331, 29.11.2006, str. 8.

      (4)  UL L 147, 31.5.2001, str. 1.

      (5)  UL L 209, 11.8.2005, str. 1.

      (6)  UL L 224, 18.8.1990, str. 19.